text: Weekendens vejr byder på både sol og byger
  02 september 2017 kl. 07.36
  
  Årets første efterårsweekend er præget af en højtryksryg, der vil give stabilt og pænt vejr til de fleste.
  - Hele weekenden, både lørdag og søndag, byder på sol - i hvert fald i en periode, men der kan også komme nogle byger rundt omkring, siger Lars Henriksen, vagthavende meteorolog ved Danmarks Meteorologiske Institut til Ritzau. 
  Temperaturerne vil holde sig omkring 18 grader, mens vinden vil være svag til jævn fra skiftende retninger.
  Lige som fredag og lørdag byder søndag også på gode solchancer. Dog vil vejret igen blive præget af lokale byger flere steder. 
  - Hvis lavtrykket rykker længere mod vest, så kan det ende med flere byger. Omvendt kan det blive mere stabilt og mere sol, hvis det rykker mod øst, siger Lars Henriksen, vagthavende meteorolog ved Danmarks Meteorologiske Institut.
  